Priedas Nr.4 prie Sutarties

### ASMENS DUOMENŲ TVARKYMO IR NAUDOJIMO TAISYKLĖS

1. **PAGRINDINĖS SĄVOKOS**

**Vaiko atstovas** – reiškia fizinį asmenį, atstovaujantį vaiko valią, iš kurio vaikų dienos centras gauna ir tvarko asmens duomenis.

**Darbuotojas** – reiškia asmenį, kuris su vaikų dienos centru yra sudaręs darbo sutartį ir visuomeninės organizacijos

Pavadinimas direktoriaus sprendimu yra paskirtas tvarkyti Vaiko atstovo ir jo atstovaujamo vaiko Asmens duomenis.

**Asmens duomenys** – bet kokia informacija apie vaiką ir/ar jo šeimos narį, kuria remiantis gali būti nustatyta jo tapatybė (vardas, pavardė, asmens kodas, gimimo data, adresas, gyvenamoji vieta, elektroninio pašto adresas, telefono numeris ir kiti).

**Duomenų teikimas** – asmens duomenų atskleidimas, vadovaujantis šiomis Asmens duomenų tvarkymo ir naudojimo taisyklėmis ir Lietuvos Respublikos (toliau – LR) įstatymų nustatyta tvarka, perduodant ar kitu būdu padarant juos prieinamus (išskyrus paskelbimą visuomenės informavimo priemonėse).

**Duomenų tvarkymas** – bet kuris su Asmens duomenimis atliekamas veiksmas: rinkimas, užrašymas, kaupimas, saugojimas, klasifikavimas, grupavimas, jungimas, keitimas (papildymas ar taisymas), teikimas, naudojimas, paieška, naikinimas ar kitoks veiksmas arba veiksmų rinkinys.

**Sutikimas** – bet koks laisva valia duotas, konkretus ir nedviprasmiškas tinkamai informuoto Vaiko atstovo valios išreiškimas pareiškimu arba vienareikšmiais veiksmais, kuriais jis sutinka, kad būtų tvarkomi su vaiku ar jo šeimos nariais susiję Asmens duomenys.

**Sveikatos duomenys** – Asmens duomenys, susiję su fizine ar psichine vaiko sveikata, įskaitant duomenis apie sveikatos priežiūros paslaugų teikimą, atskleidžiantys informaciją apie vaiko sveikatos būklę.

**Vaikų dienos centras (toliau – centras) –** vieta, kurioje ją lankančiam vaikui, jo atstovo sutikimu, yra teikiamos dienos socialinės priežiūros ir ugdymo paslaugos.

Kitos šiose Asmens duomenų tvarkymo ir naudojimo taisyklėse (toliau – Taisyklėse) vartojamos sąvokos atitinka sąvokas, nustatytas LR Asmens duomenų teisinės apsaugos įstatyme.

### BENDROSIOS NUOSTATOS

* 1. Šios Taisyklės reglamentuoja centro ir jo Darbuotojų veiksmus tvarkant Asmens duomenis, naudojant centre įrengtas automatines ir neautomatines Asmens duomenų tvarkymo priemones, taip pat nustato Vaiko atstovo ir jo atstovaujamo vaiko teises, Asmens duomenų apsaugos įgyvendinimo priemones ir kitus su Asmens duomenų tvarkymu susijusius klausimus. Šios Taisyklės nustato pagrindines Asmens duomenų tvarkymo, Vaiko atstovo ir jo atstovaujamo vaiko teisių įgyvendinimo technines ir duomenų saugos organizacines priemones.
  2. Asmens duomenų naudojimo centre Taisyklių tikslas – nustatyti Vaiko atstovo ir jo atstovaujamo vaiko Asmens duomenų tvarkymą centre, vadovaujantis Europos Sąjungos Bendruoju Duomenų Apsaugos Reglamentu Nr. 2016/679, LR Asmens duomenų teisinės apsaugos įstatymu bei užtikrinti kitų susijusių teisės aktų laikymąsi ir įgyvendinimą centro veikloje.
  3. Centras renka Vaiko atstovo pateiktus duomenis apie centrą lankantį vaiką, kuriuos jis savanoriškai pateikia elektroniniu paštu, registruotu paštu, telefonu ar tiesiogiai atvykęs į centrą žodžiu.
  4. Centras, rūpindamasis Vaiko atstovo ir jo atstovaujamo vaiko privatumu ir vertindamas Vaiko atstovo pasitikėjimą, įsipareigoja saugoti Vaiko atstovo ir jo atstovaujamo vaiko privatumą bei pateiktą informaciją naudoti išskirtinai šiose Taisyklėse nurodytiems tikslams, be Vaiko atstovo sutikimo neatskleisti šios informacijos jokiems tretiesiems asmenims, išskyrus LR teisės aktų numatyta tvarka. Vaiko atstovo ir jo atstovaujamo vaiko

Asmens duomenis centras gali perduoti valstybinėms institucijoms, joms pareikalavus, ir tik jeigu tai numatyta pagal galiojančius LR įstatymus.

* 1. Vaiko atstovo ir jo atstovaujamo vaiko Asmens duomenys tvarkomi ir naudojami šiose Taisyklėse numatytais tikslais (žr. 6 punktą).
  2. Vaiko atstovo ir jo atstovaujamo vaiko Asmens duomenų naudojimo tikslai:
     1. sutartinių įsipareigojimų pagal bendradarbiavimo sutartį įvykdymui;
     2. susisiekimui su Vaiko atstovu;
     3. dienos socialinės priežiūros ir ugdymo paslaugų teikimui;
     4. individualaus plano darbui su vaiku sudarymui ir įgyvendinimui;
     5. rekomendacijų dėl specialistų, galinčių prisidėti prie tinkamo vaiko vystymosi, teikimui;
     6. vaiko saugumo ir geriausio intereso, esant centre ir/ar dalyvaujant centro organizuojamose veiklose, užtikrinimui.
  3. Vaiko atstovas, savanoriškai pateikdamas centrui savo ir atstovaujamo vaiko Asmens duomenis, patvirtina ir savanoriškai sutinka, kad centras tvarkytų Vaiko atstovo ir jo atstovaujamo vaiko asmeninius duomenis, laikantis šių Taisyklių, galiojančių LR įstatymų bei kitų norminių teisės aktų.
  4. Šių Taisyklių privalo laikytis visi centro Darbuotojai, kurie tvarko centre esančius Asmens duomenis arba eidami savo pareigas juos sužino.
  5. Šios Taisyklės parengtos vadovaujantis LR Asmens duomenų teisinės apsaugos įstatymu ir kitais teisės aktais, reglamentuojančiais Asmens duomenų apsaugą.

### PRIVATUMAS IR ASMENS DUOMENYS

1. Centro renkama informacija gali būti: Vaiko atstovo ir jo atstovaujamo vaiko vardas, pavardė, adresas, elektroninio pašto adresas, telefono numeris, asmens tapatybę patvirtinančių dokumentų (paso, asmens tapatybės kortelės) duomenys (išdavimo data, vieta, galiojimo data, numeris), asmens kodas, gimimo data, lytis, situacija šeimoje, vaiko sveikatos informacija (pavyzdžiui, alergijos, fizinis aktyvumas), vaiko socialiniai įgūdžiai, ugdymo rezultatai, šeimyninė padėtis ir aplinkybės, informacija apie specialiuosius poreikius (taikoma tik tiems, kurie turi tokių poreikių) bei visų šių išvardintų duomenų pokyčiai. Vaiko atstovas šiuos duomenis savanoriškai pateikia pasirašydamas bendradarbiavimo su centru sutartį ir dalyvaudamas individualaus darbo su jo atstovaujamu vaiku plano sudarymo procese.
2. Visi Vaiko atstovo nurodyti ir gauti Asmens duomenys apie atstovaujamą vaiką ar jį patį yra kaupiami, saugomi ir tvarkomi pagal LR Asmens duomenų apsaugos įstatyme numatytus reikalavimus bei kitus LR Asmens duomenų apsaugą reglamentuojančius teisės aktus. Centras užtikrina gautų duomenų apsaugą ir įsipareigoja šią informaciją panaudoti tik šiose Taisyklėse ir LR įstatymų numatytais atvejais.
3. Centro darbuotojai, atlikdami savo pareigas ir tvarkydami Vaiko atstovo ir jo atstovaujamo vaiko asmens duomenis, laikosi šių principų:
   1. Vaiko atstovo suteiktą informaciją renka, tvarko, saugo tik siekdami antros šių Taisyklių dalies 6 punkte išvardintų tikslų ir griežtai laikydamiesi LR Asmens duomenų teisinės apsaugos įstatymo, LR Civilinio kodekso, kitų šią teisės sritį LR reglamentuojančių teisės aktų reikalavimų ir šių Taisyklių.
   2. Vaiko atstovo ir jo atstovaujamo vaiko Asmens duomenis tvarko tiksliai, sąžiningai ir teisėtai.
   3. Vaiko atstovo ir jo atstovaujamo vaiko Asmens duomenis renka apibrėžtais tikslais.
   4. Renkant ir tvarkant Asmens duomenis laikosi tikslingumo ir proporcingumo principų, nereikalauja pateikti ir nekaupia tų duomenų, kurie nėra reikalingi. Kaupiami tik tie Asmens duomenys, kurie yra būtini, kad vaikui būtų suteiktos kokybiškos dienos socialinės priežiūros ir ugdymo paslaugos.
   5. Vaiko atstovo ir jo atstovaujamo vaiko Asmens duomenų centras neatskleidžia tretiesiems asmenims, išskyrus LR įstatymuose numatytus atvejus.
   6. Siekiant užtikrinti duomenų aktualumą, jie yra nuolat atnaujinami.
4. Vaiko atstovo ir jo atstovaujamo vaiko duomenys saugomi ne ilgiau nei to reikalauja duomenų tvarkymo tikslai, LR įstatymai ir kiti teisės aktai.

### ASMENS DUOMENŲ SAUGUMAS IR TVARKYMAS

1. Vadovaudamasis LR Asmens duomenų teisinės apsaugos įstatymu, Europos Sąjungos ir kitais duomenų apsaugą reglamentuojančiais teisės aktais, centras taiko priemones, kurios užkirstų kelią neteisėtai prieigai arba neteisėtam Vaiko atstovo ir jo atstovaujamo vaiko duomenų panaudojimui. Centras užtikrina, jog Vaiko atstovo pateikiami duomenys būtų apsaugoti nuo bet kokių neteisėtų veiksmų: neteisėto Asmens duomenų pakeitimo, atskleidimo ar sunaikinimo, asmens tapatybės vagystės, sukčiavimo. Centras taip pat užtikrina, kad Asmens duomenų apsaugos lygis atitiktų LR teisės aktų reikalavimus.
2. Asmens duomenys tvarkomi neautomatiniu būdu ir automatiniu būdu naudojant centre įrengtas Asmens duomenų tvarkymo priemones.
3. Vaiko atstovo ir jo atstovaujamo vaiko Asmens duomenis gali tvarkyti tik organizacijos Pavadinimas direktoriaus įgalioti asmenys.
4. Kiekvienas centro darbuotojas, tvarkantis Asmens duomenis, privalo:
   1. tvarkyti Asmens duomenis griežtai vadovaudamasis LR įstatymais, kitais teisės aktais, instrukcijomis ir šiomis Taisyklėmis.
   2. saugoti Asmens duomenų paslaptį: laikytis konfidencialumo principo ir laikyti paslaptyje bet kokią su Asmens duomenimis susijusią informaciją, su kuria jis susipažino vykdydamas savo pareigas, nebent tokia informacija būtų vieša pagal galiojančių LR įstatymų ar kitų teisės aktų nuostatas. Konfidencialumo principo centro darbuotojas privalo laikytis ir pasibaigus darbo santykiams.
   3. neatskleisti, neperduoti ir nesudaryti sąlygų bet kokiomis priemonėmis susipažinti su Asmens duomenimis nė vienam asmeniui, kuris nėra įgaliotas jų tvarkyti.
   4. siekdamas užkirsti kelią atsitiktiniam ar neteisėtam Asmens duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, privalo saugoti dokumentus bei duomenų rinkmenas tinkamai ir saugiai bei vengti nereikalingų kopijų darymo. Centro dokumentų kopijos, kuriose nurodomi Asmens duomenys, turi būti sunaikintos taip, kad šių dokumentų nebūtų galima atkurti ir atpažinti jų turinio.
   5. nedelsiant pranešti organizacijos Pavadinimas direktoriaus paskirtam atsakingam asmeniui apie bet kokią įtartiną situaciją, kuri gali kelti grėsmę Asmens duomenų saugumui ir imtis priemonių, siekiant išvengti tokios situacijos.
5. Darbuotojai, kurie automatiniu būdu tvarko Asmens duomenis arba iš kurių kompiuterių galima patekti į vietinio tinklo sritis, kuriose yra saugomi Asmens duomenys, privalo naudoti slaptažodžius. Slaptažodžiai turi būti keičiami periodiškai, o taip pat susidarius tam tikroms aplinkybėms (pvz., pasikeitus darbuotojui, iškilus įsilaužimo grėsmei, kilus įtarimui, kad slaptažodis tapo žinomas tretiesiems asmenims ir pan.).
6. Darbuotojas netenka teisės tvarkyti Asmens duomenis, kai pasibaigia Darbuotojo darbo sutartis su organizacija Pavadinimas, arba kai organizacijos direktorius atšaukia Darbuotojo paskyrimą tvarkyti Asmens duomenis.
7. Vaiko atstovo pateikiami dokumentai bei jų kopijos, archyvinės ar kitos bylos, kuriose yra Asmens duomenų, saugomos rakinamose spintose arba seifuose. Dokumentai, kuriuose yra Asmens duomenų, neturi būti laikomi visiems prieinamoje matomoje vietoje.

### VAIKO ATSTOVO TEISĖS

* 1. Vaiko atstovas turi šias pagrindines teises:
     1. žinoti apie savo ir atstovaujamo vaiko asmeninių duomenų tvarkymą.
     2. susipažinti su savo ir atstovaujamo vaiko asmeniniais duomenimis (gauti savo ir atstovaujamo vaiko asmeninių duomenų kopijos) ir kaip jie yra tvarkomi.
     3. reikalauti ištaisyti, sunaikinti savo ir atstovaujamo vaiko Asmens duomenis arba sustabdyti Asmens duomenų tvarkymo veiksmus, išskyrus duomenų saugojimą.
     4. nesutikti, kad būtų tvarkomi jo ir atstovaujamo vaiko Asmens duomenys.
  2. Vaiko atstovas, pateikęs asmens tapatybę patvirtinantį dokumentą ir vaiko atstovavimą pagrindžiantį dokumentą, turi teisę susipažinti su centre esančiais ir tvarkomais jo ir atstovaujamo vaiko Asmens duomenimis bei gauti informaciją, iš kokių šaltinių ir kokie Vaiko atstovo ir jo atstovaujamo vaiko Asmens duomenys surinkti, kokiu tikslu jie tvarkomi ir kam teikiami.

### ATSAKOMYBĖ

1. Vaiko atstovas privalo centrui pateikti išsamius ir teisingus jo ir atstovaujamo vaiko Asmens duomenis bei informuoti apie atitinkamus Vaiko atstovo ir jo atstovaujamo vaiko Asmens duomenų pasikeitimus.

### VAIKO ATSTOVO IR JO ATSTOVAUJAMO VAIKO ASMENINIŲ DUOMENŲ LAIKYMO TRUKMĖ

1. Centras Asmens duomenis saugo ne ilgiau negu galioja bendradarbiavimo sutartis ir to reikalauja duomenų tvarkymo tikslai.

### BAIGIAMOSIOS NUOSTATOS

1. Vaiko atstovui laisva valia ir nieko neverčiamam pateikiant informaciją apie save ir atstovaujamą vaiką centrui ir siekiant tų pačių tikslų, yra laikoma, kad Vaiko atstovas susipažino ir sutinka su šių Taisyklių nuostatomis.